Diari Oficial de la Generalitat Valenciana


Sumari del DOGV 8745, del 21-02-2020 (2020/1330)

ACORD de 9 de gener de 2020, del cap de Servei Territorial, sobre la necessitat d'ocupació per a l'expropiació de la parcel·la 220 del poligono 12 del terme municipal de Vilafamés per al desenvolupament de les labors de la concessió minera "San Miguel II" núm. 2439-b, situada en el citat terme municipal de Vilafamés.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1330


Data del document
:   09-01-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 9 de gener de 2020, del cap de Servei Territorial, sobre la necessitat d'ocupació per a l'expropiació de la parcel·la 220 del poligono 12 del terme municipal de Vilafamés per al desenvolupament de les labors de la concessió minera "San Miguel II" núm. 2439-b, situada en el citat terme municipal de Vilafamés. [2020/1330]  
Vist l'expedient JUEXPR/2016/1/12, de sol·licitud d'expropiació de la parcel·la 220, del polígon 12 del terme municipal de Vilafamés, afecte a la concessió minera ?San Miguel II- nº. 2439-B, situada en el citat terme de la província de Castelló i instruït en el Servei Territorial d'Indústria i Energia de Castelló, a instàncies de la societat Terres Castelló, SA.  
  
Antecedents de fet  
  
Primer. Amb data 5 de juliol de 2001, la Direcció General d'Industría i Energia, resol atorgar a la Societat Terres Castelló, S. A. la concessió minera de explotació ?San Miguel II?, nº. 2439-B, derivada del permís d'investigació nomenat ?San Miguel- nº. 2439, sobre una superfície de 10 quadrícules mineres, Secció c) argiles, situada en el terme municipal de Vilafamés (Castelló), prèvia Declaració d'Impacte Ambiental acceptable, del Director General per al Desenvolupament Sostenible, de data 8 d'octubre de 1998.   
Segon. La sol·licitud d'atorgament de la concessió d'explotació ?San Miguel II- n.º. 2439-B, derivada del permís d'investigació ?San Miguel- nº. 2439, en la qual s'incloïen els Projectes d'Explotació, Restauració i Estudi d'Impacte Ambiental, va ser publicat en el BOP de Castelló, el dia 13 de juliol de 1996, núm. 40 Suplement, no presentant-se al·legacions de cap mena en el termini concedit. Publicant-se, en data 16 de gener de 2002, en el BOE núm. 14, l'atorgament de la citada concessió minera ?San Miguel II- nº. 2439-B, sense al·legacions de cap mena.  
Tercer. Amb data 2 d'agost de 2016, la societat Terres Castelló, S. A. , sol·licita l'inici d'expedient d'expropiació i ocupació dels terrenys de la parcel·la núm. 220, del polígon 12, del terme municipal de Vilafamés, pel procediment d'urgència, aportant relació concreta i individualitzada dels béns o drets que consideren de necessària expropiació o ocupació, mitjançant Informe-memoria i Plans.   
Prèviament, en data 31 de març de 2016, la mercantil Tierrras Castelló, S. A., presenta en aquest Servei Territorial d'Indústria i Energia el preceptiu pla de labors corresponent a l'any 2016, manifestant en l'annex Informe del Director Facultatiu, la necessitat d'expropiar la parcel·la 220, del polígon 12, del terme municipal de Vilafamés per al desenvolupament de les labors.  
Quart. Amb data 17 de març de 2017, es remet anunci i relació de béns i drets i afectats per la sol·licitud d'expropiació a Dª Maria José Fabregat Pastor i a Dª M.ª Teresa Fabregat Pastor com a cotitulars al 50% del bé a expropiar.  
Amb la mateixa data de 17 de març de 2017, es remet anunci i relació de béns a l'Ajuntament de Vilafamés per a la seua exposició en el tauler d'anuncis.  
Cinqué. Amb data 30 de març de 2017, es publica en el BOP de Castelló de la Plana, núm. 38, la informació pública de la sol·licitud d'expropiació forçosa urgent, afecta a la concessió minera ?San Miguel II?, nº. 2439-B, situada en el terme municipal de Vilafamés província de Castelló. Expedient JUEXPR/2016/1/12. Publicant-se, la citada informació pública el dilluns 3 d'abril de 2017, en el periòdic Mediterraneo i el 24 d'abril de 2017 en el DOGV núm. 8025.  
Sisé. Amb data 2 de juny de 2017, el Servei Territorial d'Indústria i Energia de Castelló, remitent escrit de contestació a Dª María Teresa Fabregat Pastor i a Sr. José Castillo Gil (vidu de Dª M.ª Teresa Fabregat Pastor i com a representant del seu fill Sr. Juan Castillo Fabregat menor d'edat), en relació amb els seus escrits d'al·legacions presentats en dates 26 i 28 d'abril de 2017 respectivament, en els quals demanaven l'arxivament de l'expedient d'expropiació i l'inici de caducitat del títol de concessió minera, desestimant-les íntegrament.   
  
Seté. Amb data 13 de setembre de 2017, es remet a la Direcció General d'Indústria i Energia, en format electrònic PDF, l'expedient JUEXPR/2016/1/12, per a la declaració d'urgent ocupació dels béns i drets afectats en la concessió d'explotació ?San Miguel II?, nº. 2439-B a Vilafamés (Castelló), en contestació del requeriment del Subdirector General d'Energia i Mines de data 11 de juliol de 2017, conseqüència d'al·legacions presentades per Dª M.ª José Fabregat Pastor i Dª José Castillo Gil.  
Huité. Amb data 24 d'abril de 2018, el Servei Territorial d'Indústria i Energia de Castelló, remitent proposada de no declaració d'urgent ocupació, a la Subdirecció General d'Energia i Mines, cap del Servei de Mines.  
Nové. Amb data 26 d'abril de 2018, la Direcció General d'Indústria i Energia, resol denegar la sol·licitud de tramitació de procediment d'urgència, de l'expedient d'expropiació i ocupació de la parcel·la 220, del polígon 12, del terme municipal de Vilafamés, afecta a la concessió minera ?San Miguel II?, nº. 2439-B.  
Dècim. Amb data 27 d'agost de 2018, el Servei Territorial d'Indústria i Energia de Castelló, sol·licita a la Subdirecció General d'Energia i Mines, cap del Servei de Mines, informe previ a la declaració de necessitat d'ocupació, per part dels Serveis Jurídics competents sobre l'acord de necessitat d'ocupació, de data 24 d'agost de 2018.  
  
Onzé. Amb data 27 de juny de 2019, el Servei Territorial d'Indústria i Energia de Castelló, reitera a la Subdirecció General d'Energia i Mines, cap del Servei de Mines, la sol·licitud de l'informe dels Serveis Jurídics competents, requerit en l'apartat anterior.  
Dotzé. Amb data 27 d'agost de 2019, es rep en el Servei Territorial d'Indústria i Energia de Castelló, escrit del cap del Servei de Mines, requerint l'elaboració d'una proposta d'Acord, sobre la necessitat d'ocupació de la parcel·la 220, del polígon 12, del terme municipal de Vilafamés, així com remissió de l'expedient foliat i diligenciat.  
  
Tretzé. Amb data 4 d'octubre de 2019, el Servei Territorial d'Indústria i Energia de Castelló, remet al cap de Servei de Mines, la proposta d'Acord sol·licitada.  
Catorzé. Amb data 21 de novembre de 2019, el cap del Servei de Mines, remet a aquest Servei Territorial d'Indústria i Energia de Castelló, informe de data 11 de novembre de 2019 de l'Advocacia General de la Generalitat Valenciana en relació amb la declaració de necessitat d'ocupació per a l'expropiació de la parcel·la 220, inclosa en la concessió minera ?San Miguel II- de Vilafamés.  
Quinzé. Amb data 19 de desembre de 2019, el Servei Territorial d'Indústria i Energia de Castelló, resol aprovar expressament el pla de labors corresponent a l'any 2016, de la concessió minera d'explotació ?San Miguel II- n.º. 2439-B, aprovat tàcitament d'acord amb els articles 70.4 de la vigent Llei de Mines i article 92.5, del Reglament General per al Règim de la Mineria, a fi de justificar favorablement la necessitat d'ocupació de la parcel·la 220, del polígon 12 del terme municipal de Vilafamés, d'acord amb l'informe de l'Advocacia General de la Generalitat Valenciana de data 11 de novembre de 2019.  
  
Setzé. Amb data 7 de gener de 2020, per tècnic adscrit a aquest Servei Territorial d'Indústria i Energia de Castelló, s'informa favorablement l'Acord sobre la necessitat d'ocupació de la parcel·la 220, del polígon 12, del terme municipal de Vilafamés, segons el criteri manifestat per l'Advocacia General de la Generalitat Valenciana en el seu informe de l'11 de novembre de 2019 que inicia l'expedient expropiatori, en trobar-se aquesta inclosa en la concessió minera ?San Miguel II- nº. 2439-B, en el seu projecte general d'explotació i en el pla de labors de l'any 2016, aprovat tàcitament l'any 2016 i expressament el 19 de desembre de 2019, i ser necessària la citada parcel·la per a l'emplaçament dels treballs aprovats i per afectar els béns i drets estrictament indispensables per a la citada fi de l'expropiació.   
  
  
Fonaments de dret  
  
Primer. Llei de Mines 22/1973, de 2 de juliol (BOE núm. 176 de 24 de juliol de 1973) i el Reial decret 2857/1978, de 25 d'agost, pel qual s'aprova el Reglament General per al Règim de la Mineria (BOE núm. 295 i 296 d'11 i 12 de desembre de 1978).  
Segon. Llei d'Expropiació Forçosa, de 16 de desembre de 1954 (BOE núm. 351, de 17 de desembre de 1954) i Decret de 26 d'abril de 1957, pel qual s'aprova el Reglament de la Llei d'Expropiació Forçosa (BOE núm. 160, de 20 de juny de 1957).  
Tercer. Llei 39/2015, d'1 d'octubre, de Procediment Administratiu Comú de les Administracions Públiques.  
Quart. Decret 23/2013, de 25 de gener del Consell, pel qual s'estableixen mesures per a l'agilitació i simplificació administrativa de procediment en matèria de mineria.   
Cinqué. Decret 104/2017, de 21 de juliol del Consell, pel qual s'aprova el Reglament Orgànic i Funcional de la Conselleria d'Economia Sostenible, Sectors Productius, Comerç i Treball.   
Sisé. Resolució de 21 de març de 2018 del Conseller d- Economia Sostenible, Sector Productius, Comerç i Treball, per la qual es deleguen atribucions en determinats òrgans i unitats administratives de la Conselleria.  
Seté, Informe de l'advocacia general de la generalitat valenciana, en relació amb la declaració de necessitat d'ocupació per a l'expropiació de la parcel·la 220, inclosa en la concessió minera ?san miguel- de vilafamés, de data 11 de novembre de 2019.  
Vist l'anterior i els preceptes legals citats i altres disposicions d'especial i general aplicació, el cap del Servei Territorial d'Indústria i Energia de Castelló, resolc  
  
Acordar, la necessitat d'ocupació de la parcel·la 220, del polígon 12, del terme municipal de Vilafamés inclosa en la concessió minera ?San Miguel- núm. 2439-B, en el seu projecte general d'explotació i en el pla de labors de l'any 2016, (aprovat tàcitament en 2016 i expressament en 2019), en ser necessària la citada parcel·la 220, per a l'emplaçament dels treballats autoritzats i per afectar els béns i drets estrictament indispensables per a la citada fi de l'expropiació. Aquest Acord inicia l'expedient expropiatori d'aquesta parcel·la.  
Contra aquesta resolució, que no posa fi a la via administrativa, cap recurs d'alçada davant la Direcció General d'Indústria i Energia (c/ de la Democràcia, 77 Ciutat Administrativa 9 d'Octubre, Torre 2, 46839 València) en el termini d'un mes, comptat a partir de l'endemà a aquell en què tinga lloc la notificació de la present, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 9 de gener de 2020.- El cap del Servei Territorial d'Industria i Energia: Gerardo Nebot García.